ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับศูนย์บริหารเงิน[๑] อาศัยอำนาจตามความในข้อ๗ ข้อ ๑๖ และข้อ ๒๐ แห่งกฎกระทรวงฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ และที่แก้ไขเพิ่มเติมข้อ ๑๐ ข้อ ๑๑ ข้อ ๑๔ ข้อ ๑๕ และข้อ ๑๖แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่๓๑ มีนาคม ๒๕๔๗ และที่แก้ไขเพิ่มเติม และข้อ ๑ ข้อ๒ ข้อ ๓ และข้อ ๔ แห่งประกาศกระทรวงการคลัง เรื่องคำสั่งรัฐมนตรีให้ไว้แก่ศูนย์บริหารเงิน ลงวันที่ ๓๐ มิถุนายน ๒๕๔๗และที่แก้ไขเพิ่มเติม เจ้าพนักงานออกประกาศไว้ดังต่อไปนี้ข้อ๑ ให้ยกเลิก(๑)ประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับศูนย์บริหารเงิน ลงวันที่ ๕ กรกฎาคม ๒๕๔๗(๒)ประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒) ลงวันที่ ๑ สิงหาคม๒๕๔๙ข้อ๒ ในประกาศนี้ศูนย์บริหารเงิน หมายความว่าบุคคลที่ได้รับอนุญาตให้ประกอบธุรกิจการบริหารจัดการเงินตราต่างประเทศกลุ่มบริษัท หมายความว่า กลุ่มบริษัทซึ่งประกอบด้วยบริษัทแม่บริษัทในเครือหรือบริษัทที่มีธุรกิจเกี่ยวเนื่องหรือบริษัทที่มีความสัมพันธ์ทางธุรกิจซึ่งมอบหมายให้ศูนย์บริหารเงินทำหน้าที่บริหารจัดการเงินตราต่างประเทศแทนตนทั้งนี้ ตามหลักเกณฑ์ที่เจ้าพนักงานประกาศกำหนดบริษัท หมายความว่า บริษัทจำกัดและบริษัทมหาชนจำกัดเครือข่ายธุรกิจ หมายความว่า บริษัทแม่และบริษัทในเครือบริษัทแม่ หมายความว่าบริษัทที่มีหุ้นในบริษัทย่อยมากกว่าร้อยละ ๕๐ของทุนหรือหุ้นทั้งหมดหรือบริษัทที่มีหุ้นในบริษัทร่วมตั้งแต่ร้อยละ ๑๐แต่ไม่เกินร้อยละ ๕๐ ของทุนหรือหุ้นทั้งหมด ทั้งนี้ สัดส่วนการถือหุ้นให้นับต่อหนึ่งรายบริษัทในเครือ หมายความว่า บริษัทย่อยของบริษัทแม่และบริษัทร่วมของบริษัทแม่ ทั้งนี้ ให้หมายความรวมถึงสาขาของ บริษัทแม่ บริษัทย่อยหรือบริษัทร่วมด้วยบริษัทย่อย หมายความว่า(ก)บริษัทที่มีบริษัทอื่นเป็นบริษัทแม่ ที่ไม่ใช่บริษัทร่วม หรือ(ข)บริษัทย่อยของบริษัทตาม (ก) ต่อไปทุกทอดบริษัทร่วม หมายความว่า(ก)บริษัทที่มีบริษัทอื่นเป็นบริษัทแม่ ที่ไม่ใช่บริษัทย่อย(ข)บริษัทที่มีบริษัทย่อยเป็นบริษัทแม่ ที่ไม่ใช่บริษัทย่อย หรือ(ค)บริษัทย่อยของบริษัทตาม (ก) หรือ (ข) ต่อไปทุกทอดบริษัทที่ประกอบธุรกิจทางการเงิน หมายความว่า(๑)นิติบุคคลรับอนุญาต(๒)บริษัทเงินทุน บริษัทเครดิตฟองซิเอร์ ธนาคารพาณิชย์เพื่อรายย่อยหรือสถาบันการเงินเฉพาะกิจ ตามกฎหมายว่าด้วยธุรกิจสถาบันการเงิน(๓)บริษัทหลักทรัพย์ ตามกฎหมายว่าด้วยหลักทรัพย์และตลาดหลักทรัพย์(๔)บริษัทประกันชีวิตหรือบริษัทประกันวินาศภัยตามกฎหมายว่าด้วยการประกันชีวิตและกฎหมายว่าด้วยการประกันวินาศภัยบริษัทหรือสาขาในต่างประเทศ หมายความว่าบริษัทหรือสาขาในต่างประเทศที่อยู่ในเครือข่ายธุรกิจเดียวกันกับบริษัทที่ประกอบธุรกิจเป็นศูนย์บริหารเงินและกลุ่มบริษัทบัญชีเงินฝากเงินตราต่างประเทศของกลุ่มบริษัทในประเทศไทย หมายความว่าบัญชีเงินฝากเงินตราต่างประเทศของกลุ่มบริษัทในประเทศไทยแต่ละรายตามข้อ ๒๓ของประกาศเจ้าพนักงานควบคุมการแลกเปลี่ยนเงิน เรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงินลงวันที่ ๓๑ มีนาคม ๒๕๔๗ และที่แก้ไขเพิ่มเติมบัญชีเงินบาทของบุคคลที่มีถิ่นที่อยู่นอกประเทศหมายความว่าบัญชีเงินบาทของบุคคลที่มีถิ่นที่อยู่นอกประเทศเพื่อวัตถุประสงค์ทั่วไป (Non-resident Baht Account : NRBA) ตามข้อ ๓๕/๓ ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมภาระผูกพัน หมายความว่าภาระที่จะต้องมีการจ่ายเงินเพื่อวัตถุประสงค์ตามข้อ ๑๑ แห่งประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม ๒๕๔๗และที่แก้ไขเพิ่มเติม ทั้งนี้ ให้รวมถึงเงินลงทุนในต่างประเทศ เงินให้กู้ยืมและเงินที่ชำระให้กลุ่มบริษัทในประเทศไทยหรือบุคคลในประเทศไทยที่เป็นคู่ค้ากับกลุ่มบริษัทในต่างประเทศในกรณีศูนย์บริหารเงินลงทุนในต่างประเทศให้กู้ยืมหรือชำระเงินให้กลุ่มบริษัทในประเทศไทยหรือบุคคลในประเทศไทยที่เป็นคู่ค้าดังกล่าวตามขอบเขตการประกอบธุรกิจของศูนย์บริหารเงินด้วยข้อ๓ ศูนย์บริหารเงินต้องมีคุณสมบัติดังต่อไปนี้(๑)เป็นบริษัทจดทะเบียนในประเทศไทยที่มิได้เป็นบริษัทที่ประกอบธุรกิจทางการเงิน(๒)อยู่ในเครือข่ายธุรกิจเดียวกันกับกลุ่มบริษัทที่ศูนย์บริหารเงินบริหารจัดการเงินตราต่างประเทศให้(๓)[๒]บริหารจัดการเงินตราต่างประเทศให้แก่กลุ่มบริษัทที่มีคุณสมบัติและเงื่อนไขดังต่อไปนี้(๓.๑) กลุ่มบริษัทที่ประกอบด้วยบริษัทที่จดทะเบียนและมีสถานประกอบการในประเทศไทยหรือในสาธารณรัฐสังคมนิยมเวียดนาม หรือในประเทศที่มีพรมแดนติดต่อกับประเทศไทยอย่างน้อย ๓ บริษัท หรือ(๓.๒)กลุ่มบริษัทที่ประกอบด้วยบริษัทที่จดทะเบียนและมีสถานประกอบการในประเทศไทยอย่างน้อย๒ บริษัท โดยบริษัทนั้นต้องมีบริษัทซึ่งจดทะเบียนและมีสถานประกอบการในต่างประเทศหรือมีสาขาในต่างประเทศ กระจายกันอยู่ตั้งแต่ ๒ ประเทศขึ้นไปซึ่งบริษัทหรือสาขาดังกล่าว ต้องอยู่ในเครือข่ายธุรกิจเดียวกันกับกลุ่มบริษัทและบริษัทที่ประกอบธุรกิจเป็นศูนย์บริหารเงินด้วยทั้งนี้ บริษัทที่อยู่ในกลุ่มบริษัทตาม (๓.๑) หรือ (๓.๒) นั้นต้องประกอบธุรกิจนำเข้าส่งออก การค้าระหว่างประเทศ บริการระหว่างประเทศหรือประกอบธุรกิจโดยการถือหุ้นในบริษัทอื่นและไม่ได้เป็นบริษัทที่ประกอบธุรกิจทางการเงินในกรณีที่กลุ่มบริษัทมีคุณสมบัติครบถ้วนตามเงื่อนไขที่กำหนดใน (๓.๑)หรือ (๓.๒) แล้ว ศูนย์บริหารเงินสามารถบริหารจัดการเงินตราต่างประเทศเพิ่มเติมให้แก่กลุ่มบริษัทที่เป็นสาขาในต่างประเทศที่อยู่ในเครือข่ายธุรกิจเดียวกันกับบริษัทที่ประกอบธุรกิจเป็นศูนย์บริหารเงินและกลุ่มบริษัทได้การบริหารจัดการเงินตราต่างประเทศของศูนย์บริหารเงินยังไม่รวมถึงการบริหารจัดการเงินตราต่างประเทศให้แก่กลุ่มบริษัทประเภทบริษัทที่มีธุรกิจเกี่ยวเนื่องหรือเป็นบริษัทที่มีความสัมพันธ์ทางธุรกิจกรณีที่กลุ่มบริษัทมีคุณสมบัติไม่เป็นไปตามข้อกำหนดข้างต้นให้มีหนังสือขออนุญาตจากเจ้าพนักงานเป็นรายกรณี(๔)บริหารจัดการเงินตราต่างประเทศให้แก่กลุ่มบริษัทที่มีมูลค่าของสินค้าหรือบริการระหว่างประเทศรวมของกลุ่มบริษัททั้งหมดในปริมาณที่เหมาะสมทั้งนี้กรณีบริษัทที่ประกอบธุรกิจเป็นศูนย์บริหารเงินประกอบธุรกิจอื่นด้วยจะต้องบันทึกรายการธุรกรรมทางการเงินของศูนย์บริหารเงินแยกต่างหากจากธุรกิจอื่นให้ชัดเจนข้อ๔ บริษัทที่ประสงค์จะประกอบธุรกิจเป็นศูนย์บริหารเงินจะต้องยื่นคำขอต่อรัฐมนตรีผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้อง โดยจัดทำอย่างละ ๒ ฉบับ ดังต่อไปนี้(๑)คำขอประกอบธุรกิจเป็นศูนย์บริหารเงินตามแบบที่กำหนด โดยระบุรายละเอียด ดังนี้(๑.๑)วัตถุประสงค์ในการประกอบธุรกิจศูนย์บริหารเงินและขอบเขตการประกอบธุรกิจของศูนย์บริหารเงิน(๑.๒)แผนผังแสดงโครงสร้างและสัดส่วนการถือหุ้นของบริษัทที่ประสงค์จะประกอบธุรกิจเป็นศูนย์บริหารเงินกลุ่มบริษัท และบริษัทหรือสาขาที่อยู่ในเครือข่ายธุรกิจเดียวกันกับบริษัทที่ประสงค์จะประกอบธุรกิจเป็นศูนย์บริหารเงินและกลุ่มบริษัท(๑.๓)รายชื่อพร้อมหนังสือยินยอมของกลุ่มบริษัทซึ่งได้มอบอำนาจให้ศูนย์บริหารเงินทำหน้าที่บริหารจัดการเงินตราต่างประเทศแทนตน(๑.๔)รายชื่อกลุ่มบริษัทในต่างประเทศหรือบริษัทหรือสาขาในต่างประเทศที่อยู่ในเครือข่ายธุรกิจเดียวกันกับบริษัทที่ประสงค์จะประกอบธุรกิจเป็นศูนย์บริหารเงินและกลุ่มบริษัทซึ่งศูนย์บริหารเงินประสงค์จะให้กู้ยืมเงิน(๑.๕)ข้อมูลมูลค่าสินค้าหรือบริการระหว่างประเทศของกลุ่มบริษัทในปีที่ผ่านมา(๒)สำเนาหนังสือรับรองทุนจดทะเบียนของบริษัทที่ประสงค์จะประกอบธุรกิจเป็นศูนย์บริหารเงินและกลุ่มบริษัทหรือเอกสารหลักฐานของทางการที่แสดงการเป็นสาขากรณีกลุ่มบริษัทเป็นสาขาในต่างประเทศ(๓)สำเนาหนังสือบริคณห์สนธิ และบัญชีรายชื่อผู้ถือหุ้นของบริษัทที่ประสงค์จะประกอบธุรกิจเป็นศูนย์บริหารเงิน(๔)สำเนาหนังสือบริคณห์สนธิและบัญชีรายชื่อผู้ถือหุ้นของกลุ่มบริษัท(๕)งบการเงินล่าสุดที่ผู้สอบบัญชีรับรองแล้วของกลุ่มบริษัทในต่างประเทศและบริษัทหรือสาขาในต่างประเทศที่อยู่ในเครือข่ายธุรกิจเดียวกันกับบริษัทที่ประสงค์จะประกอบธุรกิจเป็นศูนย์บริหารเงินและกลุ่มบริษัทที่ศูนย์บริหารเงินประสงค์จะให้กู้ยืมเงิน(๖)เอกสารหลักฐานอื่นใดตามที่เจ้าพนักงานเห็นสมควรในกรณีมีความจำเป็นที่ทำให้บริษัทที่ประสงค์จะประกอบธุรกิจเป็นศูนย์บริหารเงินไม่สามารถยื่นเอกสารหลักฐานตามที่กำหนดในวรรคหนึ่งได้ให้เจ้าพนักงานมีอำนาจเรียกเอกสารหลักฐานอื่นแทนหรือสั่งงดการยื่นเอกสารก็ได้ ทั้งนี้ ตามความจำเป็นและเหมาะสมในการยื่นคำขออนุญาตตามวรรคหนึ่งให้ยื่นผ่านธนาคารแห่งประเทศไทย สำนักงานใหญ่กรุงเทพมหานครข้อ ๕ เจ้าพนักงานอาจเสนอความเห็นต่อรัฐมนตรีเพื่อพิจารณาไม่อนุญาตถอนใบอนุญาต หรือไม่ต่ออายุใบอนุญาตหากมีเหตุดังต่อไปนี้(๑)เจ้าพนักงานมีข้อสงสัยหรือมีเหตุที่เชื่อได้ว่าบริษัทที่ประสงค์จะประกอบธุรกิจเป็นศูนย์บริหารเงินหรือศูนย์บริหารเงินกระทำการดังต่อไปนี้(๑.๑)ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎข้อบังคับคำสั่ง และประกาศที่ได้ออกเพื่อดำเนินการตามกฎหมายนั้น(๑.๒)เหตุอื่นใดตามที่เจ้าพนักงานเห็นสมควร(๒)บริษัทที่ประสงค์จะประกอบธุรกิจเป็นศูนย์บริหารเงินหรือศูนย์บริหารเงินขาดคุณสมบัติตามประกาศกระทรวงการคลังเรื่อง คำสั่งรัฐมนตรีให้ไว้แก่ศูนย์บริหารเงินลงวันที่ ๓๐ มิถุนายน ๒๕๔๗และที่แก้ไขเพิ่มเติม ประกาศฉบับนี้หรือหนังสืออนุญาตของเจ้าพนักงานที่ได้รับความเห็นชอบจากรัฐมนตรี(๓)บริษัทที่ประกอบธุรกิจเป็นศูนย์บริหารเงินปฏิบัติการในธุรกิจของศูนย์บริหารเงินหรือธุรกิจอื่นที่อาจส่งผลกระทบต่อเสถียรภาพทางเศรษฐกิจและการเงินในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของศูนย์บริหารเงินนั้นให้เจ้าของหรือผู้จัดการ ส่งคืนใบอนุญาตต่อเจ้าพนักงานภายใน ๑๕ วันนับจากวันที่ศูนย์บริหารเงินได้รับคำสั่งถอนหรือแจ้งไม่ต่ออายุดังกล่าวข้อ๖[๓]ในการประกอบธุรกิจเป็นศูนย์บริหารเงินให้ศูนย์บริหารเงินถือปฏิบัติตามหลักเกณฑ์และวิธีการ ดังต่อไปนี้(๑)การรับซื้อภาระผูกพันหรือเอกสารเรียกเก็บเงินและการเป็นตัวแทนรับหรือจ่ายเงิน(๑.๑)ให้ศูนย์บริหารเงินรับซื้อภาระผูกพันค่าสินค้าหรือบริการหรือเอกสารเรียกเก็บเงินค่าสินค้าหรือบริการระหว่างประเทศสกุลเงินตราต่างประเทศจากกลุ่มบริษัทหรือเป็นตัวแทนของกลุ่มบริษัทในการรับเงินตามเอกสารเรียกเก็บเงินค่าสินค้าหรือบริการหรือจ่ายเงินตามภาระผูกพันค่าสินค้าหรือบริการระหว่างประเทศสกุลเงินตราต่างประเทศโดยการชำระเงินระหว่างศูนย์บริหารเงินกับกลุ่มบริษัทให้ชำระเป็นเงินตราต่างประเทศหรือเงินบาทก็ได้และในการชำระเงินระหว่างศูนย์บริหารเงินกับคู่ค้าของตนหรือของกลุ่มบริษัทดังกล่าวให้ชำระเป็นเงินตราต่างประเทศหรือเงินบาทก็ได้การชำระเป็นเงินบาทให้กลุ่มบริษัทหรือคู่ค้าในต่างประเทศให้ฝากเข้าบัญชีเงินบาทของบุคคลที่มีถิ่นที่อยู่นอกประเทศของกลุ่มบริษัทหรือคู่ค้านั้นหรือของธนาคารที่เป็นผู้รับเงินเพื่อกลุ่มบริษัทหรือคู่ค้านั้นได้ทั้งนี้ ค่าสินค้าหรือบริการระหว่างประเทศตามวรรคหนึ่งหมายถึงกรณีดังต่อไปนี้(ก) ค่าสินค้าหรือบริการระหว่างกลุ่มบริษัทในประเทศไทยกับคู่ค้าในต่างประเทศ(ข)ค่าสินค้าหรือบริการระหว่างกลุ่มบริษัทในต่างประเทศกับคู่ค้าในประเทศไทย(ค)ค่าสินค้าหรือบริการระหว่างกลุ่มบริษัทในต่างประเทศกับคู่ค้าในต่างประเทศ(๑.๒)ให้ศูนย์บริหารเงินเป็นตัวแทนของกลุ่มบริษัทในการรับหรือจ่ายเงินผลประโยชน์สกุลเงินตราต่างประเทศที่เกี่ยวกับการลงทุนการกู้ยืม หรือการให้กู้ยืม เช่น เงินปันผล ดอกเบี้ย ตามเอกสารที่เกี่ยวข้องโดยการชำระเงินระหว่างศูนย์บริหารเงินกับกลุ่มบริษัทให้ชำระเป็นเงินตราต่างประเทศหรือเงินบาทก็ได้และในการชำระเงินระหว่างศูนย์บริหารเงินกับคู่ค้าของกลุ่มบริษัทดังกล่าวให้ชำระเป็นเงินตราต่างประเทศหรือเงินบาทก็ได้การชำระเป็นเงินบาทให้กลุ่มบริษัทหรือคู่ค้าในต่างประเทศให้ฝากเข้าบัญชีเงินบาทของบุคคลที่มีถิ่นที่อยู่นอกประเทศของกลุ่มบริษัทหรือคู่ค้านั้นหรือของธนาคารที่เป็นผู้รับเงินเพื่อกลุ่มบริษัทหรือคู่ค้านั้นได้ทั้งนี้ ผลประโยชน์สกุลเงินตราต่างประเทศตามวรรคหนึ่งหมายถึงกรณีดังต่อไปนี้(ก)ผลประโยชน์ระหว่างกลุ่มบริษัทในประเทศไทยกับคู่ค้าที่เป็นนิติบุคคลในต่างประเทศ(ข)ผลประโยชน์ระหว่างกลุ่มบริษัทในต่างประเทศกับคู่ค้าที่เป็นนิติบุคคลในประเทศไทย(ค) ผลประโยชน์ระหว่างกลุ่มบริษัทในต่างประเทศกับคู่ค้าที่เป็นนิติบุคคลในต่างประเทศ(๒) การหักกลบรายได้ หรือภาระผูกพันให้ศูนย์บริหารเงินนำรายได้หรือภาระผูกพันในกรณีดังต่อไปนี้มาหักกลบกันได้(๒.๑)รายได้หรือภาระผูกพันค่าสินค้าหรือบริการระหว่างประเทศสกุลเงินตราต่างประเทศของกลุ่มบริษัทซึ่งศูนย์บริหารเงินดำเนินการเป็นตัวแทนของกลุ่มบริษัทในการรับหรือจ่ายเงินตามข้อ๖ (๑.๑)(๒.๒)รายได้หรือภาระผูกพันที่เป็นเงินผลประโยชน์สกุลเงินตราต่างประเทศที่เกี่ยวกับการลงทุนการกู้ยืมหรือการให้กู้ยืม เช่น เงินปันผล ดอกเบี้ย ของกลุ่มบริษัทซึ่งศูนย์บริหารเงินดำเนินการเป็นตัวแทนของกลุ่มบริษัทในการรับหรือจ่ายเงินตามข้อ๖ (๑.๒)(๒.๓) รายได้หรือภาระผูกพันของศูนย์บริหารเงินในขอบเขตการประกอบธุรกิจเป็นศูนย์บริหารเงินยกเว้นเงินบาทที่ศูนย์บริหารเงินให้กู้แก่กลุ่มบริษัทในประเทศไทยตามข้อ ๖ (๔.๔) ทั้งนี้ การชำระเงินระหว่างศูนย์บริหารเงินกับคู่ค้าหรือกลุ่มบริษัทหลังจากหักกลบแล้วให้ปฏิบัติตามข้อ ๖ (๑)(๓) การซื้อ ขาย หรือแลกเปลี่ยนเงินตราต่างประเทศและบริหารความเสี่ยงจากอัตราแลกเปลี่ยน(๓.๑) ให้ศูนย์บริหารเงินขายเงินตราต่างประเทศกับนิติบุคคลรับอนุญาตได้ทุกกรณี(๓.๒)ให้ศูนย์บริหารเงินซื้อหรือแลกเปลี่ยนเงินตราต่างประเทศกับนิติบุคคลรับอนุญาตเพื่อศูนย์บริหารเงินหรือเพื่อกลุ่มบริษัทได้โดยจะต้องกระทำเพื่อวัตถุประสงค์ในการบริหารจัดการเงินตราต่างประเทศตามข้อ ๖ดังต่อไปนี้(ก) ชำระภาระผูกพันของตน หรือของกลุ่มบริษัท(ข) ขายหรือแลกเปลี่ยนกับกลุ่มบริษัท(ค) ฝากเงินตราต่างประเทศกับสถาบันการเงินในต่างประเทศทั้งนี้ในการซื้อหรือแลกเปลี่ยนเงินตราต่างประเทศกับนิติบุคคลรับอนุญาตเพื่อฝากกับสถาบันการเงินในต่างประเทศหรือเพื่อลงทุนในตราสารหนี้สกุลเงินตราต่างประเทศในต่างประเทศตามข้อ ๖ (๔.๖)หรือเพื่อฝากกับนิติบุคคลรับอนุญาตตามข้อ ๗ (๑.๒)โดยไม่มีภาระผูกพันให้ศูนย์บริหารเงินซื้อหรือแลกเปลี่ยนรวมกันได้ไม่เกิน ๕๐๐ล้านดอลลาร์สหรัฐอเมริกา หรือเทียบเท่าตามอัตราตลาดต่อปี(๓.๓) ให้ศูนย์บริหารเงินทำธุรกรรมอนุพันธ์เพื่อบริหารความเสี่ยงจากอัตราแลกเปลี่ยนกับนิติบุคคลรับอนุญาตเพื่อศูนย์บริหารเงินหรือเพื่อกลุ่มบริษัทได้โดยในกรณีที่เป็นการทำธุรกรรมอนุพันธ์เพื่อชำระหรือรับชำระค่าสินค้าหรือบริการให้ศูนย์บริหารเงินทำธุรกรรมดังกล่าวได้โดยใช้ประมาณการรายได้หรือภาระผูกพันเงินตราต่างประเทศของกลุ่มบริษัทภายใน๑ ปีให้ศูนย์บริหารเงินสามารถต่ออายุ ไม่ต่ออายุหรือยกเลิกธุรกรรมอนุพันธ์ดังกล่าวได้ตามหลักเกณฑ์ เงื่อนไขและวิธีการที่เจ้าพนักงานกำหนดทั้งนี้ ในการต่ออายุ ไม่ต่ออายุ หรือยกเลิกธุรกรรมอนุพันธ์ดังกล่าว ศูนย์บริหารเงินอาจทำกับนิติบุคคลรับอนุญาตที่เป็นคู่สัญญาเดิมหรือคู่สัญญาใหม่ได้และต้องไม่เป็นการทำเพื่อเก็งกำไรจากอัตราแลกเปลี่ยนโดยหากมีการหักกลบและรับจ่ายส่วนต่าง ให้หักกลบและรับจ่ายส่วนต่างเป็นเงินบาท(๓.๔) ในการซื้อ ขายแลกเปลี่ยนเงินตราต่างประเทศระหว่างศูนย์บริหารเงินกับกลุ่มบริษัทในประเทศไทยให้ตกลงอัตราแลกเปลี่ยนระหว่างกันโดยให้ใช้อัตราแลกเปลี่ยนที่ใกล้เคียงกับอัตราแลกเปลี่ยนถัวเฉลี่ยที่นิติบุคคลรับอนุญาตใช้ซื้อขายกับลูกค้าที่เผยแพร่โดยธนาคารแห่งประเทศไทยและให้ศูนย์บริหารเงินถือปฏิบัติ ดังนี้(ก) รับซื้อเงินตราต่างประเทศจากกลุ่มบริษัทในประเทศไทยได้ทุกกรณี(ข)ในการขายหรือแลกเปลี่ยนเงินตราต่างประเทศให้แก่กลุ่มบริษัทในประเทศไทยให้ขายหรือแลกเปลี่ยนเงินตราต่างประเทศไม่เกินจำนวนตามเอกสารหลักฐานที่แสดงภาระผูกพันสกุลเงินตราต่างประเทศหรือตามวงเงินที่กำหนดในประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมโดยอนุโลมทั้งนี้กลุ่มบริษัทในประเทศไทยสามารถรับหรือจ่ายเงินตราต่างประเทศกับศูนย์บริหารเงินตาม(ก) และ (ข) ได้(๓.๕) ในการซื้อ ขาย แลกเปลี่ยนเงินตราต่างประเทศระหว่างศูนย์บริหารเงินกับกลุ่มบริษัทในต่างประเทศให้ตกลงอัตราแลกเปลี่ยนระหว่างกันโดยให้ใช้อัตราแลกเปลี่ยนที่ใกล้เคียงกับอัตราแลกเปลี่ยนถัวเฉลี่ยที่นิติบุคคลรับอนุญาตใช้ซื้อขายกับลูกค้าที่เผยแพร่โดยธนาคารแห่งประเทศไทยและให้ศูนย์บริหารเงินถือปฏิบัติ ดังนี้(ก) ในการรับซื้อเงินตราต่างประเทศและจ่ายเงินบาทให้แก่กลุ่มบริษัทในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยให้ศูนย์บริหารเงินตรวจสอบวัตถุประสงค์ของการใช้เงินบาทว่าต้องใช้เพื่อการค้าหรือการลงทุนในประเทศไทยสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยเท่านั้น ทั้งนี้ให้กลุ่มบริษัทในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยดังกล่าวฝากเงินบาทที่ซื้อจากศูนย์บริหารเงินเพื่อวัตถุประสงค์ข้างต้นเข้าบัญชีเงินบาทของบุคคลที่มีถิ่นที่อยู่นอกประเทศดังต่อไปนี้ได้๑. คู่ค้าหรือผู้รับการลงทุนที่อยู่ในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทย๒.กลุ่มบริษัทในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยที่ซื้อเงิน๓. ธนาคารในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยที่เป็นผู้รับเงินเพื่อบุคคลตาม ๑ หรือ ๒(ข)ในการขายหรือแลกเปลี่ยนเงินตราต่างประเทศให้แก่กลุ่มบริษัทในต่างประเทศให้ศูนย์บริหารเงินตรวจสอบแหล่งที่มาของเงินบาทที่นำมาขายหากนำมาจากบัญชีเงินบาทของบุคคลที่มีถิ่นที่อยู่นอกประเทศหรือเป็นเงินบาทที่ได้รับชำระเงินค่าสินค้าหรือบริการจากคู่ค้าในประเทศไทยให้ศูนย์บริหารเงินทำธุรกรรมดังกล่าวได้(๔) การบริหารสภาพคล่อง(๔.๑)ให้ศูนย์บริหารเงินกู้ยืมเงินตราต่างประเทศจากนิติบุคคลรับอนุญาตได้ทุกกรณี(๔.๒) ให้ศูนย์บริหารเงินกู้ยืมหรือให้กู้ยืมเงินตราต่างประเทศกับกลุ่มบริษัทในประเทศไทยและให้กลุ่มบริษัทดังกล่าวชำระหรือรับชำระเงินตราต่างประเทศกับศูนย์บริหารเงินได้(๔.๓) ให้ศูนย์บริหารเงินกู้ยืมเงินจากนิติบุคคลในต่างประเทศได้โดยต้องเป็นสกุลเงินตราต่างประเทศเท่านั้น เว้นแต่การกู้ยืมเงินจากกลุ่มบริษัทในต่างประเทศหรือบริษัทหรือสาขาในต่างประเทศหรือนิติบุคคลในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยให้ศูนย์บริหารเงินกู้ยืมเป็นเงินตราต่างประเทศหรือเป็นเงินบาทได้(๔.๔) ให้ศูนย์บริหารเงินนำเงินกู้เงินตราต่างประเทศตามข้อ ๖ (๔.๑)ถึง (๔.๓) มาให้กู้ยืมเป็นเงินบาทแก่กลุ่มบริษัทในประเทศไทยได้(๔.๕) ให้ศูนย์บริหารเงินให้กู้ยืมเงินแก่กลุ่มบริษัทในต่างประเทศหรือบริษัทหรือสาขาในต่างประเทศได้ โดยต้องเป็นสกุลเงินตราต่างประเทศเท่านั้นทั้งนี้ เว้นแต่การให้กู้ยืมเงินแก่กลุ่มบริษัทในต่างประเทศหรือบริษัทหรือสาขาในต่างประเทศที่อยู่ในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยเพื่อการค้าหรือการลงทุนในประเทศไทยสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยให้ศูนย์บริหารเงินให้กู้ยืมเป็นเงินบาทได้และให้ศูนย์บริหารเงินฝากเงินบาทที่ให้กู้ยืมดังกล่าวเพื่อวัตถุประสงค์ข้างต้นเข้าบัญชีเงินบาทของบุคคลที่มีถิ่นที่อยู่นอกประเทศดังต่อไปนี้ได้(ก)คู่ค้าหรือผู้รับการลงทุนที่อยู่ในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทย(ข) กลุ่มบริษัทในต่างประเทศ หรือบริษัทหรือสาขาในต่างประเทศที่อยู่ในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยที่กู้ยืมเงินจากศูนย์บริหารเงิน(ค)ธนาคารในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยที่เป็นผู้รับเงินเพื่อบุคคลตาม(ก) หรือ (ข)(๔.๖)ให้ศูนย์บริหารเงินฝากเงินตราต่างประเทศกับสถาบันการเงินในต่างประเทศหรือลงทุนในตราสารหนี้สกุลเงินตราต่างประเทศในต่างประเทศโดยตราสารหนี้ดังกล่าวต้องมีอายุคงเหลือไม่เกิน ๑ ปี ทั้งนี้ ยอดคงค้างเฉลี่ยต่อเดือนของเงินฝากและเงินลงทุนดังกล่าวต้องไม่เกิน๕๐๐ ล้านดอลลาร์สหรัฐอเมริกา หรือเทียบเท่าตามอัตราตลาด(๔.๗)ให้ศูนย์บริหารเงินฝากเงินตราต่างประเทศกับนิติบุคคลรับอนุญาตได้โดยให้ปฏิบัติตามข้อ ๗ทั้งนี้ให้ศูนย์บริหารเงินชำระภาระผูกพันที่เกิดจากการประกอบธุรกิจเป็นศูนย์บริหารเงินได้ข้อ๗[๔]ให้ศูนย์บริหารเงินเปิดบัญชีเงินฝากเงินตราต่างประเทศกับนิติบุคคลรับอนุญาตเพื่อธุรกิจศูนย์บริหารเงินเท่านั้นและให้แยกบัญชีเงินฝากดังกล่าวออกจากบัญชีเงินฝากเพื่อธุรกิจอื่นของบริษัทที่ประกอบธุรกิจเป็นศูนย์บริหารเงินพร้อมให้ระบุชื่อบัญชี เพื่อธุรกิจศูนย์บริหารเงิน ให้ชัดเจนด้วย โดยให้เปิดเป็นบัญชีประเภทแหล่งต่างประเทศโดยให้ศูนย์บริหารเงินแจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงานการฝากและถอนเงินตราต่างประเทศในบัญชีดังกล่าวให้ทำได้เพื่อวัตถุประสงค์ในการบริหารจัดการเงินตราต่างประเทศเพื่อศูนย์บริหารเงินหรือเพื่อกลุ่มบริษัทตามข้อ๖ เท่านั้น และให้ศูนย์บริหารเงินปฏิบัติตามหลักเกณฑ์ ดังนี้(๑)ให้ศูนย์บริหารเงินนำเงินตราต่างประเทศในกรณีดังต่อไปนี้ฝากเข้าบัญชีเงินฝากเงินตราต่างประเทศได้(๑.๑) เงินตราต่างประเทศอันเกิดจากแหล่งเงินได้ในต่างประเทศ(๑.๒) เงินตราต่างประเทศที่ซื้อ แลกเปลี่ยนหรือกู้ยืมจากนิติบุคคลรับอนุญาต(๑.๓)เงินตราต่างประเทศที่รับโอนมาจากบัญชีเงินฝากเงินตราต่างประเทศของบุคคลที่มีถิ่นที่อยู่นอกประเทศ(๑.๔) เงินตราต่างประเทศที่รับโอนมาจากบัญชีเงินฝากเงินตราต่างประเทศบัญชีอื่นของศูนย์บริหารเงิน(๑.๕)เงินตราต่างประเทศที่รับโอนมาจากบัญชีเงินฝากเงินตราต่างประเทศของกลุ่มบริษัทในประเทศไทยเพื่อการชำระเงินระหว่างศูนย์บริหารเงินกับกลุ่มบริษัทในประเทศไทยตามข้อ ๖ (๑) และ(๒)(๑.๖) เงินตราต่างประเทศที่รับโอนมาจากบัญชีเงินฝากเงินตราต่างประเทศของกลุ่มบริษัทในประเทศไทยประเภทแหล่งต่างประเทศเพื่อการชำระเงินระหว่างศูนย์บริหารเงินกับกลุ่มบริษัทในประเทศไทยตามข้อ ๖ (๓.๔)และ (๔.๒)(๑.๗) เงินตราต่างประเทศที่รับโอนมาจากบัญชีเงินฝากเงินตราต่างประเทศของบุคคลในประเทศไทยที่เป็นคู่ค้ากับกลุ่มบริษัทในต่างประเทศเพื่อการชำระเงินระหว่างศูนย์บริหารเงินกับบุคคลในประเทศไทยที่เป็นคู่ค้าดังกล่าวตามข้อ๖ (๑) และ (๒)(๒)ให้ศูนย์บริหารเงินถอนเงินตราต่างประเทศจากบัญชีเงินฝากเงินตราต่างประเทศได้เพื่อวัตถุประสงค์ดังต่อไปนี้(๒.๑) ชำระภาระผูกพันของตน หรือของกลุ่มบริษัท(๒.๒) ขายหรือแลกเปลี่ยนกับกลุ่มบริษัท(๒.๓) ฝากเงินตราต่างประเทศกับสถาบันการเงินในต่างประเทศ(๒.๔) ขายหรือแลกเปลี่ยนกับนิติบุคคลรับอนุญาต(๒.๕) ฝากเข้าบัญชีเงินฝากเงินตราต่างประเทศบัญชีอื่นของศูนย์บริหารเงิน(๒.๖)ฝากเข้าบัญชีเงินฝากเงินตราต่างประเทศของกลุ่มบริษัทในประเทศไทยเพื่อการชำระเงินระหว่างศูนย์บริหารเงินกับกลุ่มบริษัทในประเทศไทยตามข้อ๖ (๑) (๒) (๓.๔) และ (๔.๒) ทั้งนี้กรณีศูนย์บริหารเงินขายหรือแลกเปลี่ยนเงินตราต่างประเทศให้แก่กลุ่มบริษัทในประเทศไทยตามข้อ๖ (๓.๔) หรือให้กู้ยืมเงินตราต่างประเทศแก่กลุ่มบริษัทในประเทศไทยตามข้อ ๖ (๔.๒)ให้ฝากเข้าบัญชีเงินฝากเงินตราต่างประเทศของกลุ่มบริษัทในประเทศไทยประเภทแหล่งในประเทศแบบมีภาระผูกพันเท่านั้น(๒.๗) ฝากเข้าบัญชีเงินฝากเงินตราต่างประเทศของบุคคลในประเทศไทยที่เป็นคู่ค้ากับกลุ่มบริษัทในต่างประเทศเพื่อการชำระเงินระหว่างศูนย์บริหารเงินกับบุคคลในประเทศไทยที่เป็นคู่ค้าดังกล่าวตามข้อ๖ (๑) และ (๒)ทั้งนี้ให้กลุ่มบริษัทในประเทศไทยและคู่ค้าในประเทศไทยสามารถถอนเงินจากหรือฝากเงินเข้าบัญชีเงินฝากเงินตราต่างประเทศของตนตามเงื่อนไขที่กำหนดในวรรคหนึ่งได้ข้อ ๘ ให้ศูนย์บริหารเงินกลุ่มบริษัทในประเทศไทย หรือคู่ค้าในประเทศไทย ไม่ต้องดำเนินการตามข้อ ๑๖ และข้อ๒๐ ของกฎกระทรวง ฉบับที่ ๑๓ (พ.ศ. ๒๔๙๗) และที่แก้ไขเพิ่มเติม ดังนี้(๑)ศูนย์บริหารเงิน กลุ่มบริษัทในประเทศไทยหรือคู่ค้าในประเทศไทยของกลุ่มบริษัทในต่างประเทศ ไม่ต้องดำเนินการตามข้อ ๑๖และข้อ ๒๐ สำหรับจำนวนที่ได้มีการหักกลบผ่านศูนย์บริหารเงินตามข้อ ๖ (๒)(๒)กลุ่มบริษัทในประเทศไทยไม่ต้องดำเนินการตามข้อ ๑๖ และข้อ ๒๐กรณีศูนย์บริหารเงินได้รับซื้อเอกสารการเรียกเก็บเงินค่าสินค้าหรือบริการจากกลุ่มบริษัทดังกล่าวหรือเป็นตัวแทนของกลุ่มบริษัทดังกล่าวในการรับเงินค่าสินค้าหรือบริการ ตามข้อ ๖(๑) และกรณีศูนย์บริหารเงินรับส่วนต่างเมื่อมีการหักกลบตามข้อ ๖ (๒)(๓)คู่ค้าในประเทศไทยของกลุ่มบริษัทในต่างประเทศไม่ต้องดำเนินการตามข้อ ๑๖ และข้อ ๒๐กรณีศูนย์บริหารเงินได้รับซื้อภาระผูกพันค่าสินค้าหรือบริการจากกลุ่มบริษัทในต่างประเทศหรือเป็นตัวแทนของกลุ่มบริษัทดังกล่าวในการจ่ายเงินค่าสินค้าหรือบริการตามข้อ ๖ (๑) และกรณีศูนย์บริหารเงินรับส่วนต่างเมื่อมีการหักกลบตามข้อ ๖ (๒)โดยศูนย์บริหารเงินได้รับเงินตราต่างประเทศหรือเงินบาทจากบัญชีเงินบาทของบุคคลที่มีถิ่นที่อยู่นอกประเทศจากกลุ่มบริษัทในต่างประเทศและได้จ่ายเงินบาทให้แก่บุคคลในประเทศไทยที่เป็นคู่ค้าดังกล่าวแล้ว(๔)ศูนย์บริหารเงินที่ได้มาซึ่งเงินตราต่างประเทศจากการประกอบธุรกิจศูนย์บริหารเงินไม่ต้องดำเนินการตามข้อ๒๐ ในกรณีที่ศูนย์บริหารเงินนำเงินตราต่างประเทศดังกล่าวไปชำระภาระผูกพันของตนหรือของกลุ่มบริษัท หรือฝากกับสถาบันการเงินในต่างประเทศหรือในกรณีที่ศูนย์บริหารเงินรับชำระเป็นเงินบาทจากบัญชีเงินบาทของบุคคลที่มีถิ่นที่อยู่นอกประเทศข้อ๙ การบันทึกรายการการตรวจสอบและจัดเก็บเอกสารหลักฐาน และการรายงานให้ถือปฏิบัติดังนี้(๑)[๕]ให้ศูนย์บริหารเงินจัดให้มีเอกสารภาระผูกพันในต่างประเทศหรือภาระหนี้เงินตราต่างประเทศกับนิติบุคคลรับอนุญาตที่เป็นของตนหรือตรวจสอบเอกสารดังกล่าวของกลุ่มบริษัทในประเทศไทยให้ครบถ้วนตามข้อ ๑๕ และข้อ ๑๖ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมโดยอนุโลมสำหรับธุรกรรมในขอบเขตการประกอบธุรกิจของศูนย์บริหารเงิน เช่น ธุรกรรมการซื้อแลกเปลี่ยน หรือกู้เงินตราต่างประเทศกับนิติบุคคลรับอนุญาตธุรกรรมการขายแลกเปลี่ยน หรือให้กู้ยืมเงินตราต่างประเทศแก่กลุ่มบริษัทในประเทศไทย ธุรกรรมการถอนเงินจากบัญชีเงินฝากเงินตราต่างประเทศธุรกรรมการฝากเงินเข้าบัญชีเงินบาทของบุคคลที่มีถิ่นที่อยู่นอกประเทศหรือการได้รับเงินตราต่างประเทศจากต่างประเทศและชำระเงินที่ได้รับดังกล่าวตามธุรกรรมอื่นใดโดยไม่ขายหรือไม่ฝากกับนิติบุคคลรับอนุญาตในกรณีที่ศูนย์บริหารเงินทำธุรกรรมกับนิติบุคคลรับอนุญาตเพื่อส่งเงินไปให้กู้ยืมแก่กลุ่มบริษัทในต่างประเทศหรือบริษัทหรือสาขาในต่างประเทศให้ศูนย์บริหารเงินจัดทำคำรับรองเป็นรายปีตามแบบที่กำหนดแทนการจัดทำคำรับรองตามข้อ ๑๕ ของประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑ มีนาคม๒๕๔๗ และที่แก้ไขเพิ่มเติมและให้นิติบุคคลรับอนุญาตเรียกให้ศูนย์บริหารเงินยื่นคำรับรองดังกล่าวจึงจะดำเนินการได้(๒)ในกรณีหักกลบตามข้อ ๖ (๒)ให้ศูนย์บริหารเงินจัดให้มีเอกสารหลักฐานแสดงแหล่งเงินได้หรือภาระผูกพันของตนหรือตรวจสอบเอกสารดังกล่าวของกลุ่มบริษัท แล้วแต่กรณี โดยนำความในข้อ ๑๕ และข้อ ๑๖ของประกาศเจ้าพนักงานควบคุมการแลกเปลี่ยนเงินเรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมมาใช้บังคับโดยอนุโลม(๓)[๖]ในกรณีศูนย์บริหารเงินทำธุรกรรมอนุพันธ์เพื่อบริหารความเสี่ยงจากอัตราแลกเปลี่ยนกับนิติบุคคลรับอนุญาตเพื่อศูนย์บริหารเงินหรือเพื่อกลุ่มบริษัทตามข้อ๖ (๓.๓)ให้ศูนย์บริหารเงินจัดให้มีเอกสารหลักฐานแสดงแหล่งเงินได้หรือภาระผูกพันเงินตราต่างประเทศในอนาคตของตนหรือตรวจสอบเอกสารดังกล่าวของกลุ่มบริษัท แล้วแต่กรณี ซึ่งในกรณีที่ใช้ประมาณการรายได้หรือภาระผูกพันเงินตราต่างประเทศของกลุ่มบริษัทในการทำธุรกรรมอนุพันธ์ดังกล่าวให้ศูนย์บริหารเงินจัดให้มีเอกสารแสดงข้อมูลประมาณการค่าสินค้าหรือบริการของกลุ่มบริษัทในการดำเนินการตามวรรคก่อนหากเป็นกรณีที่ศูนย์บริหารเงินทำธุรกรรมอนุพันธ์ที่อ้างอิงอัตราแลกเปลี่ยนที่เกี่ยวกับบาทเพื่อบริหารความเสี่ยงอัตราแลกเปลี่ยนกรณีเงินลงทุนโดยตรงแก่กิจการที่ต่างประเทศสกุลเงินตราต่างประเทศและการรับคืนเงินดังกล่าว กรณีเงินให้กู้ยืมแก่กิจการที่ต่างประเทศกลุ่มบริษัทในต่างประเทศ หรือบริษัทหรือสาขาในต่างประเทศสกุลเงินตราต่างประเทศและการรับคืนเงินให้กู้ยืมดังกล่าวกรณีเงินกู้ยืมสกุลเงินตราต่างประเทศของศูนย์บริหารเงินและกลุ่มบริษัทในประเทศทั้งที่เป็นเงินกู้นำเข้าจากต่างประเทศ หรือเงินกู้จากนิติบุคคลรับอนุญาตและการชำระคืนเงินกู้ยืมดังกล่าว หรือกรณีเงินกู้ยืมสกุลเงินตราต่างประเทศของกลุ่มบริษัทในต่างประเทศและการชำระคืนเงินกู้ยืมดังกล่าวให้ศูนย์บริหารเงินจัดทำคำรับรองตามแบบที่กำหนดด้วยและให้นิติบุคคลรับอนุญาตเรียกให้ศูนย์บริหารเงินยื่นคำรับรองดังกล่าวจึงจะดำเนินการได้เมื่อศูนย์บริหารเงินรับมอบเงินตราต่างประเทศตามธุรกรรมอนุพันธ์ให้ศูนย์บริหารเงินจัดให้มีหรือตรวจสอบเอกสารหลักฐานตามข้อ ๙ (๑) ด้วยทั้งนี้ ในกรณีศูนย์บริหารเงินไม่ต่ออายุหรือยกเลิกธุรกรรมอนุพันธ์ที่ทำกับนิติบุคคลรับอนุญาตเพื่อชำระหรือรับชำระวัตถุประสงค์อื่นที่ไม่ใช่ค่าสินค้าหรือบริการ เงินลงทุนโดยตรงแก่กิจการที่ต่างประเทศสกุลเงินตราต่างประเทศและการรับคืนเงินดังกล่าว เงินให้กู้ยืมแก่กิจการที่ต่างประเทศกลุ่มบริษัทในต่างประเทศหรือบริษัทหรือสาขาในต่างประเทศสกุลเงินตราต่างประเทศและการรับคืนเงินให้กู้ยืมดังกล่าวเงินกู้ยืมสกุลเงินตราต่างประเทศของศูนย์บริหารเงินและกลุ่มบริษัทในประเทศทั้งที่เป็นเงินกู้นำเข้าจากต่างประเทศ หรือเงินกู้จากนิติบุคคลรับอนุญาตและการชำระคืนเงินกู้ยืมดังกล่าวหรือกรณีเงินกู้ยืมสกุลเงินตราต่างประเทศของกลุ่มบริษัทในต่างประเทศและการชำระคืนเงินกู้ยืมดังกล่าวให้ศูนย์บริหารเงินจัดให้มีเอกสารหลักฐานแสดงเหตุผลความจำเป็นและเอกสารหลักฐานอื่นที่เกี่ยวข้องตามควรแก่กรณี(๔)กรณีศูนย์บริหารเงินประสงค์จะถอนเงินตราต่างประเทศจากบัญชีเงินฝากเงินตราต่างประเทศของตนเพื่อฝากเข้าบัญชีเงินฝากเงินตราต่างประเทศของกลุ่มบริษัทในประเทศไทยให้นิติบุคคลรับอนุญาตเรียกสำเนาหนังสือเจ้าพนักงานซึ่งแสดงรายชื่อกลุ่มบริษัทที่ศูนย์บริหารเงินบริหารจัดการเงินตราต่างประเทศให้สำหรับกรณีกลุ่มบริษัทในประเทศไทยถอนเงินตราต่างประเทศจากบัญชีเงินฝากเงินตราต่างประเทศของตนเพื่อฝากเข้าบัญชีเงินฝากเงินตราต่างประเทศของศูนย์บริหารเงินให้นิติบุคคลรับอนุญาตเรียกเอกสารหลักฐานที่แสดงว่าบัญชีที่รับฝากดังกล่าวเป็นบัญชีของศูนย์บริหารเงินที่บริหารจัดการทางการเงินให้ตนจึงจะดำเนินการได้(๕)กรณีศูนย์บริหารเงินประสงค์จะถอนเงินตราต่างประเทศจากบัญชีเงินฝากเงินตราต่างประเทศของตนเพื่อฝากเข้าบัญชีเงินฝากเงินตราต่างประเทศของบุคคลในประเทศไทยที่เป็นคู่ค้ากับกลุ่มบริษัทในต่างประเทศให้นิติบุคคลรับอนุญาตเรียกให้ศูนย์บริหารเงินยื่นเอกสารเรียกเก็บเงินค่าสินค้าหรือบริการระหว่างกลุ่มบริษัทในต่างประเทศกับคู่ค้าในประเทศไทยหรือทำคำรับรองว่าเป็นการชำระเงินตราต่างประเทศเพื่อค่าสินค้าหรือบริการระหว่างกลุ่มบริษัทในต่างประเทศกับคู่ค้าในประเทศไทยสำหรับกรณีบุคคลในประเทศไทยที่เป็นคู่ค้าถอนเงินตราต่างประเทศจากบัญชีเงินฝากเงินตราต่างประเทศของตนเพื่อฝากเข้าบัญชีเงินฝากเงินตราต่างประเทศของศูนย์บริหารเงินให้นิติบุคคลรับอนุญาตเรียกเอกสารหลักฐานที่แสดงว่าบัญชีที่รับฝากดังกล่าวเป็นบัญชีของศูนย์บริหารเงินจึงจะดำเนินการได้(๖)ให้ศูนย์บริหารเงินจัดให้มีเอกสารหลักฐานที่เกี่ยวข้องกับการกู้ยืมเงินการให้กู้ยืมเงินการซื้อ ขาย แลกเปลี่ยนเงินตราต่างประเทศกับต่างประเทศและเงินฝากหรือเงินลงทุนในต่างประเทศดังต่อไปนี้เอกสารหลักฐานที่เกี่ยวข้องกับการกู้ยืมเงินของศูนย์บริหารเงินจากนิติบุคคลในต่างประเทศเอกสารหลักฐานที่เกี่ยวข้องกับการให้กู้ยืมเงินของศูนย์บริหารเงินให้แก่กลุ่มบริษัทในต่างประเทศหรือบริษัทหรือสาขาในต่างประเทศเอกสารหลักฐานที่เกี่ยวข้องกับการค้าหรือการลงทุนของกลุ่มบริษัทในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยตามข้อ๖ (๓.๕) (ก)เอกสารหลักฐานที่เกี่ยวข้องกับการค้าหรือการลงทุนของกลุ่มบริษัทในต่างประเทศหรือบริษัทหรือสาขาในต่างประเทศที่อยู่ในสาธารณรัฐสังคมนิยมเวียดนามและประเทศที่มีพรมแดนติดต่อกับประเทศไทยตามข้อ ๖ (๔.๕) และเอกสารหลักฐานที่เกี่ยวข้องกับเงินฝากหรือเงินลงทุนในต่างประเทศ(๗)ให้ศูนย์บริหารเงินจัดให้มีงบการเงินที่ผู้สอบบัญชีรับรองแล้วของกลุ่มบริษัทในต่างประเทศและบริษัทหรือสาขาในต่างประเทศ ที่ศูนย์บริหารเงินให้กู้ยืมเงินให้เรียบร้อยถูกต้อง เป็นปัจจุบันอยู่เสมอ(๘)ให้ศูนย์บริหารเงินจัดให้มีการบันทึกรายการธุรกรรมทางการเงินให้เรียบร้อยถูกต้องและเป็นปัจจุบัน และจัดให้มีการแยกบันทึกบัญชีของตนกับกลุ่มบริษัทให้ชัดเจนรวมถึงบันทึกรายการธุรกรรมทางการเงินของศูนย์บริหารเงินแยกต่างหากจากธุรกิจอื่นให้ชัดเจน(๙)[๗]ให้ศูนย์บริหารเงินเก็บรักษาเอกสารการบันทึกบัญชีบันทึกรายการและเอกสารหลักฐานการประกอบธุรกิจเป็นศูนย์บริหารเงินตามประกาศนี้ไว้ไม่น้อยกว่า๕ ปี เพื่อให้เจ้าพนักงานสามารถตรวจสอบได้เมื่อต้องการในการเก็บรักษาเอกสารหลักฐานตามวรรคก่อนที่เป็นของกลุ่มบริษัทที่ไม่ใช่คำรับรองในการส่งเงินตราต่างประเทศออกไปลงทุน หรือให้กู้ยืมตามข้อ ๑๕ของประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมศูนย์บริหารเงินอาจจัดให้กลุ่มบริษัทเป็นผู้เก็บรักษาเอกสารดังกล่าวได้โดยศูนย์บริหารเงินต้องสามารถแสดงเอกสารดังกล่าวให้เจ้าพนักงานตรวจสอบได้เมื่อต้องการ(๑๐)ให้ศูนย์บริหารเงินจัดทำรายงานตามหลักเกณฑ์และวิธีการที่เจ้าพนักงานกำหนดข้อ๑๐ กรณีศูนย์บริหารเงินทำธุรกรรมเงินตราต่างประเทศทุกประเภทกับนิติบุคคลรับอนุญาตและกรณีศูนย์บริหารเงินฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศในขอบเขตการประกอบธุรกิจของศูนย์บริหารเงินให้นิติบุคคลรับอนุญาตเรียกให้ศูนย์บริหารเงินยื่นสำเนาใบอนุญาตให้ประกอบธุรกิจเป็นศูนย์บริหารเงินและไม่ต้องจัดให้ศูนย์บริหารเงินยื่นเอกสารหลักฐานแสดงภาระผูกพันและแบบการทำธุรกรรมเงินตราต่างประเทศเว้นแต่ เป็นกรณีที่ประกาศฉบับนี้ได้กำหนดให้นิติบุคคลรับอนุญาตเรียกเพิ่มเติมข้อ๑๑[๘]ในกรณีที่มีการเปลี่ยนแปลงสภาพนิติบุคคลหรือชื่อนิติบุคคลของบริษัทที่ประกอบธุรกิจเป็นศูนย์บริหารเงินหรือบริษัทหรือสาขาในกลุ่มบริษัทกรณีที่มีการลดบริษัทหรือสาขาในกลุ่มบริษัทหรือกรณีที่มีการลดขอบเขตการประกอบธุรกิจของศูนย์บริหารเงินให้ศูนย์บริหารเงินรายงานการเปลี่ยนแปลงดังกล่าวต่อเจ้าพนักงานเป็นหนังสือพร้อมทั้งยื่นเอกสารหลักฐานที่เกี่ยวข้องภายใน ๑๕วันนับแต่วันที่มีการเปลี่ยนแปลงทางทะเบียนหรือวันที่มีการเปลี่ยนแปลง แล้วแต่กรณีในกรณีที่มีการเพิ่มขอบเขตการประกอบธุรกิจของศูนย์บริหารเงินที่ไม่เกินขอบเขตที่กำหนดในประกาศกระทรวงการคลังเรื่อง คำสั่งรัฐมนตรีให้ไว้แก่ศูนย์บริหารเงิน ลงวันที่ ๓๐ มิถุนายน พ.ศ. ๒๕๔๗และที่แก้ไขเพิ่มเติมให้ศูนย์บริหารเงินแจ้งการเปลี่ยนแปลงดังกล่าวต่อเจ้าพนักงานเป็นหนังสือพร้อมทั้งยื่นเอกสารหลักฐานที่เกี่ยวข้องล่วงหน้าก่อนวันที่มีการเปลี่ยนแปลง ทั้งนี้ หากเจ้าพนักงานไม่มีหนังสือทักท้วงภายใน๑๕ วันนับจากวันที่เจ้าพนักงานได้รับแจ้งให้ศูนย์บริหารเงินสามารถทำธุรกรรมตามขอบเขตการประกอบธุรกิจที่แจ้งเพิ่มได้ในกรณีที่มีการเปลี่ยนแปลงโครงสร้างและสัดส่วนการถือหุ้นของบริษัทที่ประกอบธุรกิจเป็นศูนย์บริหารเงินบริษัทหรือสาขาในกลุ่มบริษัทหรือบริษัทหรือสาขาในต่างประเทศที่ศูนย์บริหารเงินจะให้กู้ยืมเงินตามข้อ ๖ (๔.๕)ให้ศูนย์บริหารเงินจัดให้มีเอกสารที่เกี่ยวข้องเพื่อให้เจ้าพนักงานตรวจสอบเมื่อต้องการข้อ๑๒ ในกรณีดังต่อไปนี้ให้ศูนย์บริหารเงินขออนุญาตเจ้าพนักงานก่อนดำเนินการและให้ยื่นเอกสารหลักฐานที่เกี่ยวข้องตามข้อ๔(๑)เพิ่มบริษัทหรือสาขาในกลุ่มบริษัทที่จะให้ศูนย์บริหารเงินบริหารจัดการเงินตราต่างประเทศ(๒)เพิ่มกลุ่มบริษัทในต่างประเทศ หรือบริษัทหรือสาขาในต่างประเทศที่ศูนย์บริหารเงินจะให้กู้ยืมเงินตามข้อ ๖ (๔.๕)ข้อ๑๓ ในกรณีที่ศูนย์บริหารเงินบริหารจัดการเงินตราต่างประเทศให้แก่ธุรกิจอื่นของบริษัทที่ประกอบธุรกิจเป็นศูนย์บริหารเงินอันเป็นธุรกิจของตนเองให้นำความในข้อ ๓ (๓) (๔) ข้อ ๔ ถึงข้อ ๙ และข้อ ๑๑ ถึงข้อ ๑๒ที่ใช้บังคับกับกลุ่มบริษัทในประเทศไทยมาใช้บังคับกับธุรกิจอื่นของตนเองข้างต้นโดยอนุโลมโดยให้ศูนย์บริหารเงินถือปฏิบัติตามหลักเกณฑ์เพิ่มเติมดังนี้(๑)ตามข้อ ๔ (๑.๓)ให้ยื่นเอกสารแสดงการมอบหมายหรือมอบอำนาจภายในบริษัทแทนหนังสือยินยอมของกลุ่มบริษัท(๒)ตามข้อ ๖ (๑) ให้มีเอกสารการมอบหมายหรือมอบอำนาจภายในบริษัทจากธุรกิจอื่นให้แก่ศูนย์บริหารเงินแทนการรับซื้อหรือเป็นตัวแทน(๓)ตามข้อ ๖ (๓) และ (๔)ให้บันทึกรายการธุรกรรมระหว่างศูนย์บริหารเงินกับธุรกิจอื่นแทนการซื้อ ขายหรือแลกเปลี่ยนเงินตราต่างประเทศ และกู้ยืมหรือให้กู้ยืมเงิน(๔)ให้บันทึกบัญชีและบันทึกรายการธุรกรรมของศูนย์บริหารเงินและธุรกิจอื่นที่ศูนย์บริหารเงินบริหารจัดการเงินตราต่างประเทศให้โดยแยกออกจากกันให้ชัดเจนและจัดให้มีเอกสารการบันทึกบัญชีและบันทึกรายการธุรกรรมข้างต้นให้เรียบร้อยถูกต้อง และเป็นปัจจุบันในกรณีธุรกิจอื่นของบริษัทที่ประกอบธุรกิจเป็นศูนย์บริหารเงินนอกเหนือจากวรรคหนึ่งทำธุรกรรมเงินตราต่างประเทศกับนิติบุคคลรับอนุญาตรวมถึงการฝากเงินบาทเข้าบัญชีเงินบาทของบุคคลที่มีถิ่นที่อยู่นอกประเทศให้นิติบุคคลรับอนุญาตถือปฏิบัติตามประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม ๒๕๔๗ และที่แก้ไขเพิ่มเติมและประกาศเจ้าพนักงานเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม ๒๕๔๗ และที่แก้ไขเพิ่มเติมข้อ ๑๓/๑[๙]ให้ศูนย์บริหารเงินยื่นหนังสือรับรองคุณสมบัติตามแบบที่กำหนดพร้อมทั้งเอกสารตามข้อ ๔ (๑.๒) (๑.๔) และ (๑.๕)ต่อเจ้าพนักงานก่อนวันที่ใบอนุญาตครบกำหนดต่ออายุทุกปีโดยให้ยื่นล่วงหน้าได้ไม่เกิน ๑๒๐ วันและต้องไม่น้อยกว่า ๙๐วันก่อนวันครบกำหนดต่ออายุในปีดังกล่าวข้อ๑๔ ในการดำเนินการใดที่จะไม่เป็นไปตามประกาศฉบับนี้ให้ยื่นขออนุญาตเป็นรายครั้งหรือรายกรณีต่อเจ้าพนักงานก่อนข้อ๑๕ ประกาศฉบับนี้ให้ใช้บังคับตั้งแต่วันที่ ๑๑มิถุนายน ๒๕๕๓ เป็นต้นไปประกาศ ณ วันที่ ๑๑มิถุนายน พ.ศ. ๒๕๕๓สุชาดา กิระกุลเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๑๐]ปุณิกา/ผู้จัดทำ๒๕ พฤษภาคม ๒๕๕๘วิชพงษ์/ผู้ตรวจ๒๖ พฤษภาคม ๒๕๕๘[๑] ราชกิจจานุเบกษาเล่ม ๑๒๗/ตอนพิเศษ ๘๙ ง/หน้า ๖๑/๒๑ กรกฎาคม ๒๕๕๓[๒] ข้อ ๓ (๓)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๓] ข้อ ๖แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒) [๔] ข้อ ๗แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๕] ข้อ ๙ (๑)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๖] ข้อ ๙ (๓)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒) [๗] ข้อ ๙ (๙)แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๘] ข้อ ๑๑ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๙] ข้อ ๑๓/๑ เพิ่มโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับศูนย์บริหารเงิน (ฉบับที่ ๒)[๑๐] ราชกิจจานุเบกษาเล่ม ๑๓๒/ตอนพิเศษ ๑๐๙ ง/หน้า ๑๔/๑๒ พฤษภาคม ๒๕๕๘